b'\n_START_ARTICLE_\nGlobal Reporting Initiative\n_START_PARAGRAPH_\nGlobal Reporting Initiative (tr. aprox. \xc3\xaen rom\xc3\xa2n\xc4\x83 Ini\xc8\x9biativa global\xc4\x83 pentru raportare, prescurtare GRI) este o organiza\xc8\x9bie interna\xc8\x9bional\xc4\x83, care are ca scop setarea de standarde de raportare pentru firme, \xc3\xaen privin\xc8\x9ba dezvolt\xc4\x83rii durabile._NEWLINE_Creat\xc4\x83 \xc3\xaen 1997, GRI s-a dezvoltat rapid, dob\xc3\xa2ndind p\xc3\xa2n\xc4\x83 \xc3\xaen 2002 pozi\xc8\x9bia de lider \xc3\xaen domeniul s\xc4\x83u. \xc3\x8en 2007, aderaser\xc4\x83 la re\xc8\x9beaua GRI peste 1000 de firme din 65 de \xc8\x9b\xc4\x83ri._NEWLINE_Caracterul inovativ al GRI are la baz\xc4\x83 trei principii. \xc3\x8en primul r\xc3\xa2nd, standardele sunt dezvoltate colaborativ, prin cooperarea unei game variate de actori, care \xc3\xaen mod normal nu s-ar fi considerat membri ai aceleia\xc8\x99i re\xc8\x9bele (englez\xc4\x83 policy network). \xc3\x8en al doilea r\xc3\xa2nd, GRI este conceput\xc4\x83 ca sistem auto-regenerativ, design care este menit a asigura adaptabilitatea. \xc3\x8en ultimul r\xc3\xa2nd, sistemul are la baz\xc4\x83 o structur\xc4\x83 organiza\xc8\x9bional\xc4\x83 care activeaz\xc4\x83 ca garant al stadardelor, standarde care sunt concepute drept bun public.'